CELEX: 32014D0008
Language: sl
Date: 2013-10-10 00:00:00
Title: 2014/8/EU: Izvedbeni sklep Komisije z dne 10. oktobra 2013 o spremembi Sklepa 2010/372/EU o uporabi nadzorovanih snovi kot predelovalnih sredstev na podlagi člena 8(4) Uredbe (ES) št. 1005/2009 Evropskega parlamenta in Sveta (notificirano pod dokumentarno številko C(2013) 6517)

11.1.2014   
            
            
               SL
            
            
               Uradni list Evropske unije
            
            
               L 8/27
            
         IZVEDBENI SKLEP KOMISIJE
   z dne 10. oktobra 2013
   o spremembi Sklepa 2010/372/EU o uporabi nadzorovanih snovi kot predelovalnih sredstev na podlagi člena 8(4) Uredbe (ES) št. 1005/2009 Evropskega parlamenta in Sveta
   (notificirano pod dokumentarno številko C(2013) 6517)
   (Besedilo v francoskem, italijanskem, nemškem, nizozemskem, poljskem in portugalskem jeziku je edino verodostojno)
   (2014/8/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1005/2009 Evropskega parlamenta in Sveta z dne 16. septembra 2009 o snoveh, ki tanjšajo ozonski plašč (1), in zlasti člena 8(4) Uredbe,
   ob upoštevanju naslednjega:
   
               (1)
            
            
               Glede na odgovornosti Unije na podlagi Sklepa X/14 in poznejših sklepov pogodbenic Montrealskega protokola o substancah, ki škodljivo delujejo na ozonski plašč, člen 8(4) Uredbe (ES) št. 1005/2009 omejuje uporabo nadzorovanih snovi kot predelovalnih sredstev na 1 083 metričnih ton na leto in emisije, ki nastanejo pri uporabi predelovalnih sredstev, na 17 metričnih ton na leto.
            
         
               (2)
            
            
               Sklep Komisije 2010/372/EU (2) določa seznam podjetij, v katerih je dovoljena uporaba nadzorovanih snovi kot predelovalnih sredstev, ter največje količine, ki se lahko uporabijo za proizvodnjo, in njihove emisije za vsako od zadevnih podjetij.
            
         
               (3)
            
            
               Od leta 2010 sta dve podjetji (Anwil SA in CUF Quimicos Industriais SA) prenehali uporabljati nadzorovane snovi kot predelovalna sredstva. Eno podjetje (Arkema France SA) pa je obvestilo pristojne francoske organe, da je pri podatkih o emisijah, ki jih je sporočilo Komisiji za leta 2007, 2008, 2009, 2010 in 2011, prišlo do velikih in očitnih napak, zaradi česar so bile njegove letne emisije precej podcenjene. Te podatke je Komisija uporabila kot podlago za izračun omejitve za podjetje iz Priloge k Sklepu 2010/372/EU, ki vsebuje seznam podjetij in dovoljenih letnih emisij največjih količin za vsako podjetje. Pristojni francoski organi so preučili to trditev in ugotovili, da take očitne napake v sporočenih podatkih v resnici obstajajo. Te napake v sporočenih podatkih se zdijo nenamerne in zaradi njih je bila za podjetje določena omejitev, ki je bila znatno pod mejo, ki bi bila določena, če bi bile sporočene pravilne letne emisije. Omejitev za podjetje iz Priloge k Sklepu 2010/372/EU torej napačno odraža njegove pretekle letne emisije in bi jo bilo treba popraviti.
            
         
               (4)
            
            
               Prilogo k Sklepu 2010/372/EU bi bilo zaradi tega treba spremeniti.
            
         
               (5)
            
            
               Treba bi bilo tudi pojasniti, da so prenosi dopolnil kvot med različnimi snovmi in uporabami mogoči tudi znotraj istega podjetja.
            
         
               (6)
            
            
               Sklep 2010/372/EU bi bilo zato treba ustrezno spremeniti.
            
         
               (7)
            
            
               Sklep 2010/372/EU ni časovno omejen in glede na prihodnji tehnični razvoj bi ga bilo morda primerno pregledati, zlasti njegovo Prilogo.
            
         
               (8)
            
            
               Ukrepi iz tega sklepa so v skladu z mnenjem odbora, ustanovljenega s členom 25(1) Uredbe (ES) št. 1005/2009 –
            
         SPREJELA NASLEDNJI SKLEP:
   Člen 1
   Sklep 2010/372/EU se spremeni:
   
               1.
            
            
               V členu 3 se prvi stavek nadomesti z naslednjim:
               „Podjetje lahko v celoti ali delno svoje dopolnilo kvote, dodeljene za obstoječ obrat iz Priloge, ne glede na snov ali uporabo, za katero je bila dodeljena, prenese na drugo podjetje iz Priloge ali, znotraj istega podjetja, na drugo snov in uporabo, ki je v Prilogi določena za navedeno podjetje.“
            
         
               2.
            
            
               Priloga k Sklepu 2010/372/EU se nadomesti s Prilogo k temu sklepu.
            
         Člen 2
   Ta sklep je naslovljen na naslednja podjetja:
   
               
                           Anwil SA
                        
                     
                           Ul. Toruńska 222
                        
                     
                           87-805 Włocławek
                        
                     
                           POLJSKA
                        
                     
            
               
                           Arkema France SA
                        
                     
                           420 rue d’Estienne D’Orves
                        
                     
                           92705 Colombes Cedex
                        
                     
                           FRANCIJA
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669
                        
                     
                           41538 Dormhagen
                        
                     
                           NEMČIJA
                        
                     
            
               
                           CUF Químicos Industriais SA
                        
                     
                           Quinta da Indústria, Beduído
                        
                     
                           3860-680 Estarreja
                        
                     
                           PORTUGALSKA
                        
                     
         
               
                           Potasse et Produits Chimiques SA
                        
                     
                           95 rue du General de Gaulle
                        
                     
                           68802 Thann Cedex
                        
                     
                           FRANCIJA
                        
                     
            
               
                           Vencorex France
                        
                     
                           Etablissement du Pont-de-Claix
                        
                     
                           Plate-forme chimique
                        
                     
                           Rue Lavoisier
                        
                     
                           BP16
                        
                     
                           38801 Le Pont-de-Claix Cedex
                        
                     
                           FRANCIJA
                        
                     
         
               
                           Solvay Specialty Polymers Italy SpA
                        
                     
                           Viale Lombardia 20
                        
                     
                           20021 Bollate (MI)
                        
                     
                           ITALIJA
                        
                     
            
               
                           Teijin Aramid BV
                        
                     
                           Oosterhorn 6
                        
                     
                           9930 AD Delfzijl
                        
                     
                           NIZOZEMSKA
                        
                     
         
      V Bruslju, 10. oktobra 2013
      
         
            Za Komisijo
         
         Connie HEDEGAARD
         
            Članica Komisije
         
      
   
   
      (1)  UL L 286, 31.10.2009, str. 1.
   
      (2)  UL L 169, 3.7.2010, str. 17.
   
      PRILOGA
      (Ta priloga se ne objavi, ker vsebuje zaupne poslovne informacije.)